
Parlamentul  României

Camera  Deputaţilor

Comisia pentru industrii si servicii








     Bucureşti, 15.09.2011

Nr.23/193/2011


AVIZ

asupra propunerii legislative pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru sănătate şi familie cu propunerea legislativă pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope, transmisă cu adresa nr.P.L.x402 din 14 iunie 2011,  înregistrată sub nr.23/193 din 16 iunie 2011.



Propunerea legislativă are ca obiect de reglementare interzicerea producerii, cultivării, fabricării, extragerii, preparării, transformării, comercializării sau distribuirii plantelor şi substanţelor cu caracter halucinogen, euforic, sedativ sau psihotrop, identificate ca generatoare de efecte nocive asupra consumatorilor, altele decât cele prevăzute prin Legea nr.339/2005, şi prin Legea nr.143/2000, cu includerea sancţionării contravenţionale. 


Propunerea legislativă a fost respinsă de Senat în şedinţa din 8 iunie 2011.



Consiliul Legislativ a avizat favorabil propunerea legislativă cu avizul nr.250/09.03.2011, cu observaţii şi propuneri care nu au fost însuşite de iniţiator.



Prin adresa nr.820/05.04.2011, Guvernul nu susţine această propunere legislativă.



Membrii comisiei au dezbătut proiectul de lege în şedinţele din 29.06 şi 14.09.2011. 

În urma dezbaterilor, membrii comisiei au hotărât în unanimitate, să avizeze nefavorabil propunerea legislativă pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope.

 

Prin obiectul şi conţinutul său, propunerea legislativă face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

VICEPREŞEDINTE,

Alin Silviu Trăşculescu

Expert parlamentar,

Dr.Maria Cristina Bălănescu

